《浪淘沙 其一 次李后主韵》
清代·王士禄

愁似水潺潺。百意阑珊。几棂风做晚来寒。倩酒浇愁愁不顾，醉也无欢。

岸帻倚疏栏。愧负青山。试歌行路古来难。何似随僧闲洗钵，溪畔松间。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。